Jabatan Kemajuan Islam Malaysia

Aras 4-9, Blok D7 & D9, Kompleks D,
Pusat Pentadbiran Kerajaan Persekutuan,

62519 Putrajaya,
Tel: 03-8886 4000

Faks: 03-8889 2039
www.islam.gov.my
Edaran Percuma

Risalah Ma’al Hijrah
1438H / 2016M

Risalah Ma’al Hijrah
1438H / 2016M

iii Ukhuwah Islamiah
ASAS PENYATUAN UMMAH

Risalah Ma’al Hijrah
1438H / 2016M

DR. WAN NADZIRAH BINTI WAN MOHAMAD

Cetakan Pertama 2016
© Jabatan Kemajuan Islam Malaysia, 2016

Hak Cipta Terpelihara. Tidak dibenarkan mengeluar ulang mana-mana
bahagian artikel, ilustrasi dan isi kandungan buku ini dalam apa jua bentuk
dan dengan cara apa jua sama ada secara elektronik, fotokopi, mekanik,
rakaman atau cara lain sebelum mendapat izin bertulis daripada Ketua
Pengarah, Jabatan Kemajuan Islam Malaysia.

Diterbitkan oleh:
Jabatan Kemajuan Islam Malaysia

Atur huruf dan Rekabentuk oleh:
Visual Print Sdn. Bhd.
No. 47, 47-1, Jalan Damai Raya 1,
Alam Damai,
Cheras 56000 Kuala Lumpur.

Ukhuwah
Islamiah

Asas Penyatuan Ummah

Pendahuluan

S
etiap awal Muharam negara Malaysia mengadakan sambutan
Ma’al Hijrah sebagai suatu program keagamaan bagi
meningkatkan syiar Islam. Ini penting kerana Malaysia adalah
sebuah negara Islam. Kegemilangan Islam dapat diserlahkan

melalui kekuatan ukhuwah. Kekuatan ukhuwah yang diasaskan oleh
Rasulullah SAW telah membawa kepada penyatuan ummah pada
zaman tersebut yang membawa kepada perkembangan Islam ke
seluruh pelusuk dunia  dan kekal sebagai agama yang utuh  hingga ke
hari ini. Justeru, sambutan Ma’al Hijrah memberi makna yang amat
bernilai kepada semua umat Islam dalam memperingati, menghayati
dan melaksanakan perjuangan yang ditinggalkan oleh Baginda SAW.

RASULULLAH SAW SEBAGAI MODEL PENYATUAN
UMMAH

Sejarah Islam telah melakarkan bahawa Rasulullah SAW adalah
sebagai model penyatuan ummah berdasarkan kisah yang berlaku
semasa pembinaan Kaabah. Kaabah telah mengalami kerosakan
akibat banjir dan penduduk Mekah mencadangkan supaya kaabah
dibina semula. Pembahagian kerja-kerja pembaikian  di kalangan
kabilah Quraisy  Mekah dan dilakukan  dalam suasana muhibbah.
Pertelingkahan bermula di antara ketua-ketua kabilah yang mahu
mereka diberi penghormatan untuk meletakkan Hajar Aswad di

1 Ukhuwah Islamiah
ASAS PENYATUAN UMMAH

2 Ukhuwah Islamiah
ASAS PENYATUAN UMMAH

tempat yang sepatutnya. Persetujuan tercapai iaitu orang pertama yang
datang ke kaabah pada keesokkan hari adalah layak untuk membuat
keputusan. Nabi Muhammad SAW merupakan orang yang pertama
tiba di kaabah. Baginda SAW mengarahkan ketua-ketua kabilah
Quraisy supaya memegang keempat-empat penjuru sehelai kain yang
dibentangkan di atas tanah. Baginda SAW meletakkan Hajar Aswad
di tengah-tengah kain, lalu menyuruh mereka supaya mengangkatnya
serentak. Baginda SAW sendiri yang meletakkan Hajar Aswad di
tempat yang sesuai. Kebijaksanaan dan keupayaan Nabi Muhammad
SAW telah berjaya menyelesaikan isu tersebut dalam situasi aman dan
damai.

Hijrah Nabi SAW daripada Mekah ke Madinah Munawwarah
merupakan pelan perancangan strategik jangka panjang dalam
usaha bagi mengembangkan Islam ke seluruh pelusuk dunia. Kunci
kejayaan pembentukan kerajaan Islam pertama di Madinah bermula
dengan wujudnya Perlembagaan Madinah yang merupakan bukti
yang jelas bahawa ukhuwah islamiah merupakan asas penyatuan dan
kecemerlangan ummah. Sebagaimana dimaklumi bahawa melalui
perlembagaan ini, Rasulullah SAW bukan sahaja telah berjaya
menyatupadukan masyarakat Islam yang terdiri daripada pelbagai
kaum, agama dan kepercayaan, tetapi  setiap kaum ini diberi hak dan
tanggungjawab ke arah kesejahteraan dan kemakmuran Madinah.
Melalui kebijaksanaan Rasulullah SAW ini, telah berjaya membawa
negara Madinah kepada kecemerlangan melalui jiwa dan semangat
ukhuwah yang mantap.

Antara perkara terawal yang dilakukan oleh Rasulullah SAW untuk
mencapai kecemerlangan di Madinah ialah dengan mempersaudarakan
kaum Muhajirin dan Ansar melalui ukhuwah islamiah yang dapat
menjalinkan ikatan mesra dengan penuh keikhlasan.  Di atas dasar
akidah telah mendorong golongan Ansar untuk membantu kaum
Muhajirin. Semangat  persaudaraan pula mengundang pihak Ansar
untuk berkongsi kekayaan, kesejahteraan dan kehidupan yang selesa
dengan pihak Muhajirin yang telah terpaksa meninggalkan sanak
saudara, harta benda demi untuk  menyelamatkan diri dan juga agama
Islam itu sendiri. Inilah contoh semangat persaudaraan yang erat dan
mesra, jika dilihat kini agak terhakis dalam masyarakat Islam pada
hari ini. Sebagaimana Rasulullah SAW bersabda yang bermaksud:

3 Ukhuwah Islamiah
ASAS PENYATUAN UMMAH

“... Seorang Muslim adalah saudara dengan Muslim
lainnya. Dia tidak boleh menganiayanya, tidak boleh tidak
mempertahankan maruahnya dan tidak menghinanya.
Taqwa di sini, sambil menunjukkan ke dadanya sebanyak
tiga kali. Memadailah seseorang itu dikatakan melakukan
kejahatan sekiranya ia menghina saudaranya yang Islam.
Setiap Muslim bertanggungjawab ke atas Muslim yang lain
(dengan menjaga) darahnya, maruahnya dan hartanya”
(Riwayat Muslim)

Baginda SAW juga telah mendirikan masjid pertama di Quba’
yang merupakan satu tempat signifikan untuk digunakan sebagai
pusat sosial masyarakat. Di sinilah mereka berkumpul, bertukar-tukar
pendapat dan menjalankan pelbagai aktiviti yang secara tidak langsung
dapat menyatupadukan masyarakat Islam. Penyatuan umat Islam
adalah faktor terpenting kejayaan sesebuah negara yang membawa
kepada kekuatan. Ini adalah selaras dengan hadith Rasulullah SAW
yang bermaksud:

“… Sedangkan jamaah itu membawa rahmat dan perpecahan
itu membawa azab” (Riwayat Ahmad).

DEFINISI
Ukhuwah Islamiah
Dari segi Etimologi, perkataan ukhuwah berasal dari kata dasar
akhun. Perkataan Akhun ini bermaksud saudara kandung/seketurunan/
kawan. Perkataan ukhuwah bermaksud persaudaraan atau persamaan
dan keserasian dengan pihak lain, persamaan keturunan, agama dan
perasaan. Menurut pendapat Dr.  Abdullah Nashih Ulwan, ukhuwah
islamiah adalah ikatan kejiwaan yang melahirkan perasaan mendalam
dengan kelembutan, cinta dan sikap hormat kepada setiap orang yang
diikat dengan akidah islamiah, iman dan taqwa. Mengikut Kamus
Dewan, perkataan ukhuwah islamiah membawa erti persaudaraan
dalam Islam. Manakala Imam al-Ghazali mentakrifkannya sebagai
perasaan saling mencintai kerana Allah SWT. Justeru, ukhuwah islamiah
merupakan satu ikatan akidah yang dapat menyatukan hati semua umat
Islam, walaupun tanah air mereka berjauhan, bahasa dan bangsa mereka
berbeza. Setiap individu di kalangan umat Islam sentiasa terikat antara
satu sama lain, umpama sebuah bangunan yang kuat dan kukuh.

4 Ukhuwah Islamiah
ASAS PENYATUAN UMMAH

PENYATUAN UMMAH

Mengikut Kamus Dewan, perkataan penyatuan bermaksud perihal
menyatukan. Manakala perkataan ummah adalah merujuk kepada
umat Islam. Dengan kata lain, penyatuan ummah membawa maksud
masyarakat Islam mestilah bersatu hati dalam menyelesaikan pelbagai
masalah, bekerjasama di antara satu sama lain dan juga berusaha
untuk menjadi umat yang kuat serta mengekalkan keselamatan,
kesejahteraan dan kemakmuran negara.

CIRI-CIRI UKHUWAH ISLAMIAH
DALAM MENYATUKAN UMMAH

Islam telah menjelaskan beberapa ciri ukhuwah islamiah yang dapat
menjamin dan menyatukan ummah seperti yang dianjurkan oleh al-
Qur’an dan hadith, antaranya ialah:

1) Berpegang Teguh dengan Ajaran dan Syariat Islam
 Islam menganjurkan umatnya supaya berpegang teguh dengan

ajaran Islam dan dilarang berpecah belah. Sebagaimana firman
Allah SWT di dalam al-Qur’an yang bermaksud:

“Dan berpegang teguhlah kamu sekalian kepada tali Allah
(agama Islam), dan janganlah kamu bercerai-berai; dan
kenanglah nikmat Allah kepada kamu ketika kamu bermusuh-
musuhan (semasa Jahiliah dahulu), lalu Allah menyatukan
di antara hati kamu (sehingga kamu bersatupadu dengan
nikmat Islam), maka menjadilah kamu dengan nikmat Allah
itu orang-orang Islam yang bersaudara. Dan kamu dahulu
telah berada di tepi jurang neraka (disebabkan kekufuran
kamu semasa jahiliah), lalu Allah selamatkan kamu dari
neraka itu (disebabkan nikmat Islam juga). Demikianlah
Allah menjelaskan kepada kamu ayat-ayat keterangan-Nya,
supaya kamu mendapat petunjuk hidayah-Nya”
(ali-‘Imran:103)

Mengikut Tafsir al-Wasit ayat di atas menjelaskan kepada semua
umat Islam supaya bersatu padu dengan mematuhi ajaran dan syariat
Islam serta menjauhi larangannya agar kehidupan mereka selamat di
dunia dan akhirat.

5 Ukhuwah Islamiah
ASAS PENYATUAN UMMAH

2) Menghayati Konsep Khalifah

 Pemimpin Islam yang menjadi khalifah di muka bumi ini adalah
pemimpin yang diberi amanah oleh Allah SWT untuk memerintah,
mentadbir, mengurus, menguasai dan memakmurkan alam ini
mengikut perundangan yang telah ditetapkan oleh Allah SWT.
Hal ini telah dijelaskan oleh Allah SWT dalam al-Qur’an yang
bermaksud:

“Dan (ingatlah) ketika Tuhanmu berfirman kepada malaikat:
“Sesungguhnya Aku hendak menjadikan seorang khalifah di
bumi”. Mereka bertanya (tentang hikmah ketetapan Tuhan
itu dengan berkata): “Adakah Engkau (Ya Tuhan kami)
hendak menjadikan di bumi itu orang yang akan membuat
bencana dan menumpahkan darah (berbunuh-bunuhan),
padahal kami sentiasa bertasbih dengan memuji-Mu dan
mensucikan-Mu?” Tuhan berfirman: “Sesungguhnya Aku
mengetahui akan apa yang kamu tidak mengetahuinya”
(al-Baqarah: 30).

Pemerintahan merupakan institusi terpenting yang berfungsi untuk
membolehkan segala perundangan Allah SWT itu dapat dilaksanakan
sepenuhnya.  Adalah menjadi kewajipan ke atas setiap individu
Muslim untuk membentuknya.  Kedudukan seseorang pemimpin
adalah sebagai benteng kepada penyatuan ummah. Sebagai Muslim
kita dituntut mentaati pemimpin sebagaimana firman Allah SWT yang
bermaksud:

“Wahai orang-orang yang beriman, taatlah kamu kepada
Allah dan taatlah kamu kepada Rasulullah dan kepada “Ulil-
Amri” (orang-orang yang berkuasa) dari kalangan kamu.
Kemudian jika kamu berbantah-bantah (berselisihan) dalam
sesuatu perkara, maka hendaklah kamu mengembalikannya
kepada (kitab) Allah (al-Qur’an) dan (Sunnah) Rasul-Nya
jika kamu benar beriman kepada Allah dan hari akhirat.
Yang demikian adalah lebih baik (bagi kamu), dan lebih elok
pula kesudahannya” (An-Nisa’: 59).

6 Ukhuwah Islamiah
ASAS PENYATUAN UMMAH

Untuk menjaga penyatuan ummah, Islam melarang perselisihan
pendapat, pandangan atau sebagainya tentang sesuatu isu atau perkara
hingga menyebabkan  negara berada dalam suasana tidak aman dan
harmoni. Larangan tersebut disebabkan ia boleh membuka ruang dan
peluang ke arah perpecahan ummah dan boleh memberi implikasi
kepada keamanan negara. Sehubungan itu Allah SWT berfirman yang
bermaksud:

“Dan taatlah kamu kepada Allah dan Rasul-Nya, dan
janganlah kamu berbantah-bantahan; kalau tidak nescaya
kamu menjadi lemah semangat dan hilang kekuatan
kamu, dan sabarlah (menghadapi segala kesukaran dengan
cekal hati); sesungguhnya Allah beserta orang-orang yang
sabar” (al-Anfal:46).

Begitu juga dengan pesanan Imam al-Ghazali dalam perkara
ini iaitu “sesuatu umat itu perlu mantap pegangan agamanya. Tidak
sempurna agama melainkan seiring dengan dunia. Agama itu tiang
utama, sementara kekuasaan itu adalah penjaganya. Sesuatu yang
tidak bertiang, pasti akan runtuh dan sesuatu yang tiada penjaga, pasti
akan musnah dan hilang”.

3) Menghindari Sifat Mazmumah yang Merosakkan Persaudaraan
 Prinsip ukhuwah atau persaudaraan ialah mencari titik persamaan

yang dapat mengikat kasih sayang dan mendorong kepada
kekuatan di kalangan segolongan manusia. Bagi mencapai
matlamat ini, umat Islam hendaklah menghindari secara langsung
segala sifat tercela dan dibenci seperti bersangka buruk, cemburu,
iri hati, hasad dengki, fitnah memfitnah, mencari kesalahan dan
seumpamanya daripada setiap individu Muslim. Al-Qur’an
dengan jelas mengharamkan sifat-sifat tersebut sebagaimana
firman Allah SWT bermaksud:

“Wahai orang-orang yang beriman! Janganlah sesuatu puak
(dari kaum lelaki) mencemuh dan merendah-rendahkan
puak lelaki yang lain, (kerana) harus puak yang dicemohkan
itu lebih baik daripada mereka; dan janganlah pula sesuatu
puak dari kaum perempuan mencemoh dan merendah-
rendahkan puak perempuan yang lain, (kerana) harus puak

7 Ukhuwah Islamiah
ASAS PENYATUAN UMMAH

yang dicemohkan itu lebih baik daripada mereka; dan
janganlah setengah kamu menyatakan keaiban setengahnya
yang lain; dan janganlah pula kamu panggil memanggil
antara satu dengan yang lain dengan gelaran yang buruk.
(Larangan-larangan yang tersebut menyebabkan orang
yang melakukannya menjadi fasik, maka) amatlah buruknya
sebutan nama fasik (kepada seseorang) sesudah ia beriman.
Dan (ingatlah), sesiapa yang tidak bertaubat (daripada
perbuatan fasiknya) maka merekalah orang-orang yang
zalim” (al-Hujurat: 11).

Begitu juga dengan hadith Rasulullah SAW yang bermaksud:

“Janganlah kamu memutuskan silaturahim dan janganlah
kamu tidak bertegur sapa, dan janganlah kamu berbenci-
bencian dan janganlah kamu berdengki-dengkian dan jadilah
kamu semua sebagai hamba Allah yang bersaudara…”
(Riwayat at-Tirmizi).

 Berdasarkan al-Qur’an dan hadith di atas secara jelas melarang
kewujudan sifat-sifat negatif dalam diri setiap individu Muslim,
kerana ianya mengalakkan kepada permusuhan, konflik yang
boleh membawa kepada kehancuran ikatan ukhuwah islamiah dan
menghalang  terbentuknya penyatuan ummah.

4) Mengamalkan Nilai-Nilai Murni ke arah Menjalinkan Hubungan
Silaturahim

 Islam adalah agama yang amat prihatin dan mengambil berat
terhadap ikatan ukhuwah islamiah umatnya agar mereka dapat
hidup dalam suasana yang aman dan harmoni. Oleh itu masyarakat
Islam perlu menghayati nilai-nilai yang mulia dalam kehidupan
seharian mereka. Antara nilai tersebut seperti bertolak ansur,
tolong menolong, memupuk persefahaman, menegakkan keadilan,
berkasih sayang dan se umpamanya. Pengamalan nilai-nilai yang
mulia ini akan membawa kepada keteguhan ikatan ukhuwah
islamiah.

Melaksanakan nilai-nilai murni tersebut  termasuk melakukan
keadilan dalam setiap tindakan yang diambil akan membawa

8 Ukhuwah Islamiah
ASAS PENYATUAN UMMAH

masyarakat kepada sikap saling hormat-menghormati antara satu
sama lain. Perasaan permusuhan dan benci-membenci dapat
dihilangkan sedikit demi sedikit. Keadilan yang dilaksanakan itu
sendiri merupakan salah satu kaedah bagi menutup ruang-ruang
kemusnahan (Sadd al-Zara’ie) yang mungkin berlaku di kalangan
anggota masyarakat atau mengelakkan pencerobohan ke atas hak-hak
yang telah ditetapkan. Keadilan menurut Islam merupakan suatu
perintah rabbani iaitu satu perbuatan yang menunjukkan kepatuhan,
ketaatan serta ketundukan kepada Allah SWT, kebertanggungjawaban
individu yang melaksanakannya mencerminkan keyakinan yang
mendalam kepada Pencipta. Hal ini menjelaskan keadilan dalam Islam
adalah keadilan yang mutlak dan menyeluruh dalam semua bidang.
Islam memandang keadilan bukanlah berakhir di dunia sahaja, tetapi
mempunyai implikasi di akhirat dalam bentuk dosa dan pahala. Hal
ini akan mendorong masyarakat supaya berlaku lebih adil, kerana
dengan melakukan keadilan kepada semua masyarakat akan memberi
implikasi ke arah menyatupadukan masyarakat Islam dan bukan
Islam. Sebagai mana firman Allah SWT yang bermaksud:

 “Wahai umat manusia! Sesungguhnnya Kami telah menciptakan
kamu dari lelaki dan perempuan, dan Kami telah menjadikan kamu
berbagai bangsa dan bersuku puak, supaya kamu berkenal-kenalan
(dan beramah mesra antara satu dengan yang lain). Sesungguhnya
semulia-mulia kamu di sisi Allah ialah orang yang lebih taqwanya
di antara kamu, (bukan yang lebih keturunan atau bangsanya).
Sesungguhnya Allah Maha Mengetahui lagi Maha Mendalam
Pengetahuan-Nya (akan keadaan dan amalan kamu)” (al-Hujurat:
13)

Sifat saling kenal-mengenal sesama Islam dan hidup dalam
suasana harmoni dengan pelbagai bangsa dan suku kaum amat dituntut
dalam Islam.  Ianya bertujuan untuk beramah mesra antara satu sama
lain. Untuk memperkukuhkan semangat ukhuwah islamiah yang
menjadi tonggak kepada hubungan kasih sayang sesama manusia,
Islam menggalakkan umatnya berkenal-kenalan di antara satu sama
lain termasuklah masyarakat bukan Islam, kerana negara Malaysia
adalah terdiri daripada masyarakat berbilang kaum dan agama. Justeru,
persahabatan dan ukhuwah islamiah tersebut perlu diperluaskan

9 Ukhuwah Islamiah
ASAS PENYATUAN UMMAH

kepada semua masyarakat dan bangsa lain yang tinggal di dalam
sesebuah negara termasuklah negara Malaysia.

Hikmah dijadikan manusia adalah untuk saling kenal-mengenal
antara satu dengan yang lain dan antara satu bangsa dengan bangsa
lain. Budaya saling mengenali ini adalah satu daripada ciri dan nilai
dalam penyatuan ummah. Negara kita juga merupakan negara yang
mempunyai masyarakat majmuk, iaitu negara yang terdiri daripada
pelbagai rumpun bangsa, bahasa, pegangan agama dan latar belakang
kehidupan. Faktor perbezaan dalam Islam adalah berdasarkan nilai
taqwa kepada Allah SWT. Nilai taqwa tersebut yang ada dalam diri
setiap individu sebagai indikator hamba dan ummah yang terbaik lagi
berkualiti. Taqwa adalah sifat terpuji paling tinggi kedudukannya di
sisi Allah SWT. Sifat taqwa ini akan menjadi sifat yang akan menapis
atau menyaring sifat-sifat yang tidak baik dalam diri manusia.
Sebagaimana sabda Rasulullah SAW yang bermaksud:

“Wahai manusia! Sesungguhnya Tuhan kamu satu dan
sesungguhnya bapa kamu juga satu. Tidak ada kelebihan
bagi seorang berbangsa Arab atas orang ‘Ajam (bukan
bangsa Arab) dan tidak juga ada kelebihan seorang ‘Ajam
atas seorang berbangsa Arab dan tidak juga ada kelebihan
orang yang berkulit merah atas orang berkulit hitam dan
tidak ada juga kelebihan orang berkulit hitam atas orang
berkulit merah, melainkan dengan taqwa,adakah engkau
telah sampaikan?...” (Riwayat Ahmad)

Hidup berkasih sayang merupakan salah satu ciri penting dalam
menyatukan ummah. Berkasih sayang dan belas kasihan sesama umat
Islam itu merupakan perkara yang amat besar impak manfaatnya
dalam seluruh kehidupan ummah. Justeru, Rasulullah SAW
mengumpamakan umat Islam atau umat yang beriman itu seperti satu
jasad. Sebagaimana sabda Rasulullah SAW yang bermaksud:

“Bandingan orang yang beriman itu dalam berkasih sayang,
rahmat-merahmati dan berkasihan belas, laksana satu
badan, apabila satu anggota mengadu sakit, seluruh badan
akan turut deman dan berjaga malam” (Riwayat Muslim)

10 Ukhuwah Islamiah
ASAS PENYATUAN UMMAH

Sifat saling memupuk persefahaman dalam hubungan ukhuwah di
antara umat Islam akan mewujudkan suasana yang aman dan harmoni
kerana setiap individu Muslim boleh memahami dan menerima kekuatan
atau kelemahan, sehingga membawa kepada saling membantu dalam
ikatan ukhuwah. Usaha ke arah saling memahami antara satu dengan
yang lain akan mempertautkan hati dan membawa kepada kesatuan
ukhuwah islamiah yang teguh. Setelah adanya persefahaman sesama
umat Islam maka dengan mudah akan saling membantu dan memenuhi
tuntutan antara satu sama lain. Manusia tidak dapat hidup dengan
sempurna secara bersendirian. Mereka saling memerlukan antara satu
sama lain. Nilai hidup berjamaah adalah sangat bergantung kepada
sikap saling membantu sama ada dari segi harta, tenaga, nasihat-
menasihati atau saling mendoakan kebaikan. Justeru, umat Islam
dituntut supaya  bantu-membantu dalam hal-hal kebaikan sebagaimana
firman Allah SWT yang bermaksud:

“…Dan hendaklah kamu bertolong-tolongan untuk membuat
kebajikan dan bertaqwa, dan janganlah kamu bertolong-
tolongan pada melakukan dosa (maksiat) dan pencerobohan.
Dan bertaqwalah kepada Allah, kerana sesungguhnya Allah
Maha Berat azab seksa-Nya (bagi sesiapa yang melanggar
perintah-Nya)” (al-Ma’idah: 2).

Mengikut Tafsir al-Wasit, maksud ayat di atas menjelaskan supaya
umat Islam tolong menolong dalam melakukan perkara kebaikan yang
dibenarkan oleh syarak dan dilarang daripada melakukan dosa dan
maksiat serta pencerobohan yang ditegah oleh syarak, kerana ia boleh
memberi impak negatif ke arah perpecahan ummah.

CABARAN UKHUWAH MASA KINI

Cabaran utama ke arah penyatuan jiwa ukhuwah islamiah ialah
perbezaan mazhab dan pendapat serta ideologi. Perbezaan pendapat
yang membawa kepada perpecahan telah wujud dalam sejarah
peradaban Islam bermula dari kewafatan Rasulullah SAW. Kemuncak
kepada perbezaan pendapat ini telah menyebabkan perpecahan aliran
pemikiran dalam Islam. Golongan-golongan ini saling menidakkan
sumbangan pihak yang lain dan melahirkan pelbagai slogan dan fatwa
yang bercanggah dengan syariat Islam. Umat Islam pada hari ini suka

11 Ukhuwah Islamiah
ASAS PENYATUAN UMMAH

bertelagah berkaitan perkara furu’ yang boleh merugikan masyarakat
Islam sendiri.

Seterusnya cabaran dan isu ideologi atau “isme” telah mengganggu
dan mengusutkan pemikiran orang Islam. Ideologi dan isme ini telah
berada dalam pemikiran umat Islam seperti sekularisme, pragmatisme,
fundamentalisme, komunisme, sosialisme, kapitalisme, liberalisme,
pluralisme dan sebagainya.

Kepentingan diri merupakan tembok yang paling besar kepada
penyatuan ummah. Seringkali manusia kalah apabila berlaku konflik
antara kepentingan diri dan kepentingan umum. Prinsip yang terdapat
dalam Islam adalah jelas, apabila berlaku konflik ini, kepentingan
umum adalah mengatasi segalanya. Hanya iman dan taqwa yang
mampu mengenepikan kepentingan diri demi untuk saudara Islam dan
agama Islam umumnya.

Perpecahan sememangnya merugikan tetapi persoalannya
mengapa umat Islam masih terjebak dalam perselisihan dan perpecahan
walaupun dilarang dalam agama. Jawapan kepada persoalan ini bukan
semata-mata terletak kepada lemahnya penghayatan agama, tetapi
didorong oleh hasutan musuh-musuh tradisi Islam yang tidak pernah
padam.

Dalam Tafsir Pedoman Muttaqin telah menjelaskan bahawa
musuh Islam akan terus berusaha sedaya upaya untuk memperdaya
orang Islam supaya mengikut kehendak mereka. Justeru, mereka akan
menggunakan pelbagai cara dan jalan untuk merosakkan akidah dan
akhlak umat Islam. Walau bagaimanapun, peringatan Allah SWT itu
tidak diambil berat  oleh segolongan orang Islam. Maka tidak hairanlah
terdapat di kalangan segelintir orang Islam, yang mudah terpedaya
dengan musuh Islam. Akibatnya, Islam sesama Islam bercakaran
dan berpecah-belah, sedangkan musuh-musuh Islam, ketawa meraih
kejayaan memperdaya orang Islam yang alpa terhadap amaran dan
peringatan Allah SWT. Agama Islam sentiasa dicabar dan dipersenda,
maka semua masyarakat Islam perlu bersatupadu dan berjuang bagi
mempertahankan kesucian Islam dan hak umat Islam.

 Umat Islam pada hari ini diserang dari pelbagai arah, sama ada
serangan secara fizikal atau spiritual seperti serangan dalam bentuk
pemikiran, politik, ekonomi, sosial dan sebagainya. Kekuatan utama
umat Islam pada hari ini adalah dengan mengekalkan penyatuan

12 Ukhuwah Islamiah
ASAS PENYATUAN UMMAH

sesama masyarakat Islam. Kita diciptakan oleh Allah SWT dengan
kriteria dan watak yang berbeza-beza. Kita berbeza dari segi adat,
budaya dan cara hidup serta ideologi. Namun kita dituntut untuk
bersatu padu demi agama, bangsa dan negara. Inilah sebenarnya
Manhaj Islami demi mencapai penyatuan ummah. Kesatuan fikrah
akan membawa kepada kesatuan tindakan. Dengan ikatan akidah
Islam yang kukuh, segala halangan akan dapat diatasi kerana Islam
itu adalah penyatu bukan pemecah. Justeru, marilah sama-sama kita
merenung firman Allah SWT yang bermaksud:

“Sebenarnya orang-orang yang beriman itu adalah
bersaudara, maka damaikanlah di antara dua saudara
kamu (yang bertelingkah) itu; dan bertaqwalah kepada
Allah supaya kamu beroleh rahmat” (al-Hujurat: 10).

Penghayatan akhlak Islam mempunyai peranan yang penting
dalam membentuk penyatuan ummah iaitu melalui adab dan ketertiban
sosial semasa berkomunikasi sesama mereka. Sekiranya masyarakat
Islam mengambil sikap mementingkan diri sendiri, tidak prihatin
dengan orang lain, egois, rendah tahap keprihatinan dan toleransi, ia
merupakan bibit kepada perpecahan dan akan mengundang sengketa.
Oleh itu salah satu tujuan perutusan Rasulullah SAW adalah untuk
menyempurnakan akhlak yang mulia. Ini adalah selaras dengan hadith
Rasulullah SAW yang bermaksud:

“Aku diutuskan untuk menyempurnakan kebaikan akhlak
(manusia)” (Riwayat Imam Malik).

Umat Islam adalah umat terbaik. Oleh itu mereka perlu mengambil
iktibar daripada sejarah kekuatan dan kesilapan yang lampau. Mereka
perlu mengenalpasti faktor-faktor yang boleh membawa kekuatan
kepada ukhuwah islamiah dan juga punca yang menyebabkan
kerengganan hubungan sehingga membawa kepada berpecah belah
dan ketinggalan berbanding dengan bangsa-bangsa lain. Antara
punca-punca kelemahan umat Islam pada masa kini adalah disebabkan
kejahilan dan ketandusan ilmu sesetengah masyarakat Islam tentang
ajaran Islam, timbulnya pelbagai pandangan dan aliran pemikiran
yang bercanggah dengan ajaran Islam yang akhirnya memberi impak
negatif kepada penyatuan ummah. Seterusnya kelemahan dan kedaifan
sesetengah masyarakat Islam dalam menguasai bidang ekonomi

13 Ukhuwah Islamiah
ASAS PENYATUAN UMMAH

sehingga menyebabkan mereka ditindas dan tidak berupaya berdaya
saing dengan orang lain. Implikasinya mereka masih berada di tahap
yang sama atau mengalami kerugian. Cabaran cara hidup Islam juga
telah mengalami proses perubahan kepada gaya kehidupan yang lebih
memberi penekanan kepada aspek hedonisme dan materialistik.

PENUTUP

Penyatuan ummah merupakan isu yang boleh dilihat dari pelbagai
dimensi. Peranannya merangkumi sistem nilai, psikologi, perasaan,
sikap, pemikiran dan tingkah laku setiap individu. Faktor agama
pula bertindak sebagi pencorak dalam mengaplikasikan unsur-unsur
tersebut dalam kehidupan masyarakat. Penyatuan ummah amat penting
bagi mengelak berlakunya perpecahan dalam masyarakat. Oleh itu,
Islam menyarankan supaya umatnya menghayati konsep jamaah
seperti yang disabdakan oleh Rasulullah SAW yang bermaksud:

“...Hendaklah kamu bersama jamaah, dan janganlah kamu
berpecah (daripada jamaah)...” (Riwayat  at-Tirmizi).

Kehidupan umat yang dianjurkan oleh Islam adalah satu umat
yang hidup dalam kerukunan, sejahtera dan damai seperti sebuah
bangunan yang teguh berdiri. Ajaran Islam menghendaki umatnya
bersatu padu, bermusyawarah dalam menyelesaikan segala isu yang
timbul, menegakkan keadilan dan kebenaran, saling menasihati,
saling tolong-menolong, saling hormat menghormati, bertimbang
rasa, mengamalkan sikap bersederhana dalam apa jua tindakan, tidak
melampau, saling bermaafan, mendoakan, mengeratkan hubungan
silaturahim dan sebagainya. Kehidupan seperti ini pernah terwujud
dalam kehidupan generasi pertama dalam masa dakwah islamiah di
zaman Nabi Muhammad SAW. Sucikanlah hati-hati manusia dengan
membuang sifat-sifat mazmumah dan menghiaskan diri dengan sifat-
sifat mahmudah serta memperbaiki amalan dan akhlak supaya menjadi
orang yang selamat di dunia dan selamat di akhirat.

RUJUKAN

 al-Qur’an. 2013. Tafsir Pimpinan ar-Rahman kepada Pengertian al-
Qur’an. Edisi 22. Putrajaya: Jabatan Kemajuan Islam Malaysia.

Abdul Hayei Abdul Sukor. 2010. Tafsir Pedoman Muttaqin. Juz 1.
Putrajaya: Jabatan Kemajuan Islam Malaysia.

Abdullah Nashih Ulwan. 1990. Pendidikan Anak Menurut Islam.
Bandung: Remaja Rosdakarya.

Abdul Latif Samian. 2008. Pembelaan hak kumpulan minority.
In Islam Hadhari: Pendekatan Pembangunan Peradaban, eds.
Mahmood Zuhdi Abdul Majid et.al. Kuala Lumpur: Yayasan
Dakwah Islamiah Malaysia.

Abdul Monir Yaacob. 2005. Hak dan tanggungjawab pelbagai kaum
dari perspektif syariah. In Malaysia Sebagai Sebuah Negara Islam,
Kuala Lumpur: Institut Kefahaman Islam Malaysia.

Anas, Malik. 1992. al-Muwatta’. Cetakan kedua. Istanbul: Dar
Sahnun, Tumis

al-Ghazali. 1997. Mutiara Ihya’ Ulumuddin. Bandung: Mizan.
Hanbal, Ahmad. 1993. Musnad Ahmad. Juz 4. Cetakan pertama.

Beirut. Dar Kuttub al-Ilmiah.
---------------------. 2013. Kamus Dewan. Edisi Keempat. Kuala

Lumpur: Dewan Bahasa dan Pustaka.
 ----------------------. 2000. Mausuah al-Hadith al-Syarif al-Kutub

al-Sittah. Abu al-Husain Muslim bin al-Hajaj bin Muslim al-
Qusyairy, Sahih Muslim. Ahmad. Abu Isa Muhammad bin Isa
bin Surat Ibn Musa at-Tirmizi, Jami’ al-Tirmizi. Darul Salam: al-
Mamlakah al-Arabiah al-Saudiah.

al-Mu’jam al-Arabiy al-Asasi. 1988. Munazzamah al-‘Arabiyah lil-
Tarbiyah wa-al. Thafaqah wa-al-‘Ulum. Paris: Larose.

Mustafa Daud. 1997. Al-Qur’an Sumber Tamaddun Islam. Kuala
Lumpur: Jabatan Kemajuan Islam Malaysia

Rahman, Afzalur. 2002. Ensiklopedia Sirah. Terj. Zaharah Salleh.
Jilid 1. Kuala Lumpur: Dewan Bahasa dan Pustaka.
Zuhayli, Wahbah. 2001. al-Tafsir al-Wasit. Juz Pertama. Dimasyq:

Dir al-Fikr.

14  Ukhuwah Islamiah
ASAS PENYATUAN UMMAH


KANDUNGAN
BULETIN KHAS
MAULIDURRASUL SAW
1442H - 2020M

Huraian tema:
UMMAH RABBANI NEGARA HARMONI
Ustazah Nazirah Abu Bakar

2

Biografi Nabi Muhammad SAW 4

Nabi Muhammad SAW tauladan Agung
Sepanjang Zaman
Dr. Lokman Abd Rahman

5

Silsilah Hanif Rasulullah SAW (ke atas) 7

Ibu Bapa Nabi SAW Ahli Syurga
Dr. Zamihan Haji Mat Zin

8

Silsilah Rasulullah SAW (ke bawah) 10

Biografi Ummahat Al-Mukminin 11

10 Sahabat dijanjikan Syurga 12

15 Athar Nabawi 13

10 Hadis berkaitan integriti
Dr. Mohd Izwan Md Yusof

16

42 Kelebihan Berselawat Ke atas Nabi
Muhammad SAW
Dr. Khairul Anwar Mustafa

18

Keajaiban Maulidurrasul SAW
Dr. Saadi Awang

19

Terjemahan literal lagu: َبِْيب ْو َكَن بَيَْنَنا الْ
َ
ل 21

SIDANG
REDAKSI:

PENAUNG:
Dato’ Paimuzi Yahya
Ketua Pengarah, JAKIM

PENASIHAT:
Datuk Abdul Aziz Jusoh
Timbalan Ketua Pengarah (Operasi)
JAKIM

KETUA PENGARANG:
Haji Mohd Norizan Abd Ghani
Pengarah Bahagian Penerbitan, JAKIM

PENGARANG:
Dr. Zamihan Haji Mat Zin
Penolong Pengarah Kanan, Bahagian
Penerbitan, JAKIM

PENYUNTING:
Dr. Zamihan Hj Mat Zin
Bakri Amboala
Nazirah Abu Bakar

PEMBANTU PENGARANG:
Mohd Badrul Amin Abdul Manaf
Nur Suhada Sulaiman

PEMBANTU EDARAN:
Siti Atikah Mohammad
Mohd Suhaidil Shukri

M engurus penghijrahan yang berlaku
dalam masyarakat memerlukan
kekuatan modal insan, ilmu

pengetahuan serta kecekapan pengurusan.
Ketiga-tiga aspek ini terangkum dalam
konsep Ummah Rabbani Negara Harmoni yang
memberi fokus kepada penambahbaikan
urusan duniawi dan ukhrawi bagi
memperkasakan umat dan membangun
tamadun.

Realiti Malaysia yang terdiri daripada
masyarakat pluralistik pada hakikatnya telah
berlaku di zaman Nabi SAW. Walaupun
negara Islam Madinah terdiri dari komponen
masyarakat majmuk dengan pelbagai agama,
bangsa dan bahasa namun mereka menerima
sistem pemerintahan Islam secara harmoni
dan sejahtera tanpa mengira identiti sebenar
mereka.

Sebenarnya senario penyatuan ummah atas
kepelbagaian telah difirmankan oleh Allah SWT
bermaksud:

Wahai umat manusia, sesungguhnya
Kami jadikan kamu daripada lelaki dan
perempuan dan Kami menjadikan kamu
berbagai bangsa dan bersuku puak
supaya kamu saling berkenalan antara
satu sama lain.) Sesungguhnya semulia-
mulia kamu di sisi Allah ialah orang yang
paling bertaqwa di antara kamu (bukan
yang lebih keturunan atau bangsanya).
(Al-Hujurat, ayat 13)

Ayat ini secara jelas membuktikan bahawa
perbezaan status komuniti tidak menghalang
penyatuan masyarakat. Manakala kekuatan
Ummah Rabbani terhasil melalui acuan modal
insan yang berkualiti.

Dalam konteks Malaysia, teras ini
pada      hakikatnya telah dimanifestasikan
kerajaan dalam pelbagai pelan kemajuan

negara. Sebagai contoh, Pelan Pembangunan
Wawasan Kemakmuran Negara telah
mensasarkan strategi transformasi modal insan
dengan memberi fokus kepada penyediaan
sumber tenaga yang lebih produktif, efektif,
berkemahiran, berteknologi dan bernilai tinggi.

Pembudayaan Ilmu

Pembudayaan ilmu yang sahih dan jitu dalam
kalangan umat Islam dapat mengurangkan
kepincangan pengaplikasian akidah dan syariat
Islam ekoran kejahilan manusia. Namun,
rancangan modal insan rabbani tidak dapat
dijayakan tanpa konsep keilmuan yang dipasak
sebagai agenda teras pembangunan ummah.

Oleh itu, kemajuan dan keharmonian
sesebuah negara terletak pada acuan dan
pacuan ilmu yang dibentuk berdasarkan firman
Allah SWT yang bermaksud:

Tidaklah patut bagi seseorang manusia
yang Allah berikan kepadanya kitab
agama dan hikmah serta pangkat Nabi,
kemudian dia tergamak mengatakan
kepada orang ramai: “Hendaklah kamu
menjadi orang-orang yang menyembahku
dengan meninggalkan perbuatan
menyembah Allah.

Tetapi (sewajarnya dia berkata):

Hendaklah kamu menjadi golongan
Rabbaniyyin (yang hanya menyembah
Allah SWT dengan ilmu dan amal yang
sempurna) kerana kamu sentiasa
mengajarkan isi Kitab Allah dan kerana
kamu selalu mempelajarinya.  (Ali Imran,
ayat 79)

Petikan ayat suci ini ditafsirkan oleh
ulama sebagai satu perincian bagi melahirkan
insan rabbani iaitu mereka yang memiliki
ilmu pengetahuan yang tinggi, berusaha

UMMAH RABBANI
NEGARA HARMONI

Huraian tema:

Ustazah Nazirah Abu Bakar
Penolong Pengarah Bahagian Penerbitan, JAKIM

2

MAULIDURRASUL SAW 1442H
Buletin KhasBuletin KhasBuletin Khas

menyampaikannya kepada orang lain serta
berpegang teguh dengan agama Allah.

Pengukuhan Pendidikan

Elemen tarbiah merupakan nadi terpenting
terhadap kelangsungan sesuatu umat.
Matlamat pendidikan adalah membentuk
dan menyediakan modal insan yang mampu
memikul tanggungjawab dan mendukung nilai-
nilai murni yang disasarkan.

Pendidikan rabbani jelas bersangkut
paut dengan dua komponen utama terhadap
penstrukturan manhaj iaitu komponen
pembangunan akhlak dan komponen
pembangunan spiritual.

Justeru, pembangunan modal insan rabbani
menuntut penyemaian akhlak yang sempurna
terhadap individu di samping penjanaan
kecerdasan spiritual yang tinggi sehingga
merasakan penjiwaan yang mendalam terhadap
pengabdian diri kepada Allah SWT.

Pengurusan Serta Pembangunan
Advokasi Yang Efektif

Hidup dalam komposisi kepelbagaian budaya,
bangsa dan agama di negara ini menuntut
kecermatan akal fikiran dan berhemah dalam
semua tindakan. Firman Allah SWT:

Dan tidak ada yang lebih baik
perkataannya daripada orang yang
menyeru kepada (mengesakan dan
mematuhi perintah) Allah serta dia sendiri
mengerjakan amal yang soleh sambil
berkata: “Sesungguhnya aku dari orang
Islam (yang berserah diri kepada Allah).
(Fussilat, ayat 33).

Ulama tafsir menjelaskan ayat ini
memerintahkan setiap Muslim untuk
menzahirkan keIslaman mereka dengan
menyerlahkan identiti Islam, menjadi duta
kepada agama, menyampaikan seruan Islam
kepada seluruh masyarakat dengan akhlak dan
tauladan yang mulia dan bersifat ikhlas kepada
masyarakat sekeliling tanpa mengira agama,
bangsa dan budaya.

Kesimpulannya, ketiga-tiga komponen
pembangunan modal insan rabbani sudah pasti
membawa keharmonian negara yang dicita-
citakan oleh seluruh rakyat Malaysia. Ia amat
bertepatan dengan prinsip Maqasid Syariah
Islam.

Imam Al-Ghazali merumuskan ia sebagai
satu maslahah yang diperlukan bagi menolak
keburukan yang sememangnya menjadi tujuan
hidup umat manusia demi memelihara lima hak
asasi utama. Iaitu memelihara agama, nyawa,
akal, keturunan dan harta tanpa mengira agama,
bangsa dan jantina.

Ternyata Islam merupakan sebuah agama
yang membawa kepada keharmonian dalam
kehidupan bermasyarakat merentasi segala
perbezaan yang ada. Keharmonian negara
yang terbina berteraskan modal insan rabbani
pasti dapat merealisasikan hasrat kehidupan
berkualiti dalam sebuah negara yang sejahtera
dan diampuni oleh Allah SWT sebagaimana
firman Allah yang bermaksud:

Negeri (kamu adalah) negeri yang baik
dan (Tuhan kamu adalah) Allah yang
maha mengampuni.. (Saba’, ayat 15).

3

MAULIDURRASUL SAW 1442H
Buletin KhasBuletin KhasBuletin Khas

BI
OG

RA
FI

 NA
BI

 M
U

H
A

M
M

A
D

 S
A

W
Nama : Muhammad bin Abdullah
Bapa : Abdullah bin Abdul Muttalib bin Hasyim bin Abdul

Manaf bin Qusay bin Kilab bin Murrah bin Kaab
Ibu : Aminah binti Wahhab bin Abdul Manaf bin Zuhrah bin

Kilab bin Murrah bin Kaab
Nenek Sebelah bapa : Fatimah binti Umar Al-Makhzumiyah
Nenek Sebelah ibu : Burrah binti Abd Uzza bin Usman bin Abdul Dar bin

Qusay bin Kilab bin Murrah bin Kaab
Tarikh Lahir : Isnin sebelum terbit Matahari 12 Rabiul Awal Tahun

Ke-53 sebelum hijrah/580 Masihi.
Tempat Lahir : Makkah al-Mukaramah berhampiran bukit Sofa

(rumah Abi Talib) (tempat tersebut telah dibangunkan
sebagai Perpustakaan Makkah dan masih wujud
sehingga sekarang.

Tarikh diangkat
Menjadi Nabi

: 27 Ramadan tahun ke-13 sebelum hijrah/609 Masihi

: Gua Hira’, Makkah Al-Mukarramah
Jantina : Lelaki
Agama  : Islam
Pekerjaan : 1. Penggembala kambing

2. Berniaga (Sehingga umur 40 tahun)

3. Bertugas secara rasmi sebagai Nabi/Rasul
(Menyampaikan wahyu Allah)

Tanda Istimewa : Cop kenabian di antara dua bahu. Sentiasa dinaungi
bayangan awan ke mana sahaja Baginda pergi.

Sifat-sifat : Wajah         : Putih bersih berseri dan bercahaya

Mata           : Hitam / Putih

Rambut      : Hitam berkilat

Ketinggian : Sederhana dan dada lapang
Nama Bidan : Shifa’ binti Auf (Um Abdul Rahman)
Nama Penjaga : Um Aiman
Nama Penyusu : 1. Tsuwaibah al-Aslamiyah

: 2. Halimah binti Dzuaib As-Sa’diyah
Keistimewaan : Rahmat Sekalian Alam
Wafat  : Isnin sebelum tengah hari, 12 Rabiul Awal tahun

ke-11 Hijrah/632 Masihi di Madinah
Al-Munawwarah.

4

MAULIDURRASUL SAW 1442H
Buletin KhasBuletin KhasBuletin Khas

NABI MUHAMMAD SAW
TAULADAN AGUNG
SEPANJANG ZAMAN
Dr. Lokman Abd Rahman
Pengarah, Bahagian Keluarga, Sosial dan Komuniti, JAKIM

Barat yang dikagumi hari ini, sebelum ini
penuh dengan peperangan, perhambaan,
perebutan kuasa dan kepercayaan sesat
serta pemujaan dewa-dewa yang diwarisi dari
zaman Greek. Inilah merupakan zaman jahiliah
Barat.  Mereka mula belajar dari risalah Nabi
Muhammad apabila banyak negara-negara
Islam dijajah dan berlakunya pemindahan ilmu
dan peradaban kepada mereka. Maka tidak
hairanlah pengarang dari Barat, Michael H Hart
meletakkan Nabi Muhammad SAW sebagai
manusia pada kedudukan paling teratas dan
berpengaruh dalam bukunya berjudul 100 Most
Influential People In The World.

Namun demikian umat Islam tidak berhajat
kepada pengiktirafan Michael H Hart yang kerdil
ini.  Al-Quran lebih awal merakamkan bahawa
Baginda SAW merupakan manusia yang
memiliki budi perkerti yang paling agung di jagat
raya ini. Allah SWT berfirman:

Sesungguhnya Engkau (Wahai
Muhammad) mempunyai budi pekerti
yang paling agung.  (al-Qalam:  4).

Imam al-Tabari sebagai seorang pengkaji
sejarah Arab dan umat Islam melalui Tarikh
al-Rasul wal-Muluk. Beliau juga merupakan
terkenal dengan Tafsir al-Quran, ia itu Tafsir al-
Tabari. Beliau menjelaskan bahawa budi pekerti
agung yang dimiliki Rasulllah SAW terbentuk
daripada didikan al-Quran yang berasaskan
syariat Islam.

Oleh itu, seluruh manusia perlu mencontohi
setiap yang ada pada diri Rasulullah SAW
sebagai sumber inspirasi dalam menjalani
kehidupan demi kesejahteraan di dunia dan
akhirat. Penjelasan al-Tabari di atas bertepatan
dengan firman yang bermaksud:

NABI Muhammad SAW adalah pemimpin agung sepanjang zaman. Baginda diutuskan sebagai
seorang Nabi dan Rasul bukan untuk bangsa Arab semata-mata, tetapi buat seluruh makhluk Allah
SWT di alam ini. Baginda bukan saja seorang negarawan terunggul, pahlawan hebat dan ahli politik
agung, bahkan seorang suami, bapa dan datuk yang penyayang.

Pemilihan Baginda  sebagai sebagai Nabi
dan Rasul untuk memimpin umat ini bukan
seperti mana seorang perdana menteri atau
presiden melalui pilihanraya selepas mendapat
undi majoriti rakyat.

Begitu juga tidak seperti perlantikan raja
dalam sistem monarki yang terikat dengan
susur galur keturunan. Malah tidak sama
sekali seperti dalam perkhidmatan awam atau
organinasi korporat dilantik menerusi sokongan
pihak-pihak berkepentingan untuk menyandang
sesuatu jawatan.

Kepimpinan Nabi Muhammad datang terus
dari perlantikan Allah SWT tanpa sebarang
campur tangan manusia untuk memimpin
melalui wahyu. Sebab itu Rasulullah menolak
tawaran jawatan raja dari kaum Quraisy kerana
Baginda akan terikat dengan kehendak dan
syarat yang bertentangan misi para Nabi dan
Rasul.

Misi kerasulan Nabi Muhammad mengatasi
kehendak kebendaan, pangkat dan pengaruh
seperti kelaziman mana-mana jawatan yang
menjadi rebutan. Pengutusan Nabi Muhammad
adalah membebaskan manusia dari
memperhambakan diri kepada manusia kepada
beribadah kepada Allah SWT, dari kesempitan
dunia kepada alam kehidupan yang luas.

Risalah Baginda yang bermula di Mekah
selama 13 tahun telah merubah akidah sesat
keberhalaan dan perhambaan manusia
bukan hanya di semenanjung Arab, bahkan
merangkumi bumi Barat dan Asia Tenggara.
Rata-rata dunia termasuk Barat dan Asia dalam
kesesatan menyembah batu-batu berhala,
pokok, matahari dan jin, serta menjadikan
manusia sebagai hamba yang boleh dijual beli
dan diwarisi.

5

MAULIDURRASUL SAW 1442H
Buletin KhasBuletin KhasBuletin Khas

Demi sesungguhnya adalah bagi
kamu pada diri Rasulullah itu contoh
ikutan yang baik iaitu bagi orang yang
sentiasa mengharapkan (keredhaan)
Allah dan (balasan baik) hari akhirat
serta ia pula menyebut dan mengingati
Allah banyak-banyak (sewaktu susah
dan senang).” (al-Ahzab: 21)

Ayat ini jelas membuktikan kepada kita
bahawa sesiapa yang benar-benar beriman
kepada Allah SWT dan hari akhirat maka dia
pasti dapat menjadikan Rasulullah SAW sebagai
tauladan utama dalam kehidupannya. Contoh
tauladan tersebut terjelma kod etika  dalam
pentadbiran, pengurusan dan perundangan
Islam. Ini diperkuatkan lagi melalui Perlembagan
Madinah yang telah digubal oleh baginda adalah
satu-satunya perlembagaan bertulis di dunia.

Baginda SAW selalu mempamerkan adab
dan kesopanan dalam interaksinya sesama
manusia, tidak kira sama ada kawan atau lawan,
bangsa dan keturunan. Rasulullah SAW juga
menghiasi dirinya dengan pelbagai sifat mulia
seperti siddiq, amanah, tabligh, fatonah, berani,
menunaikan janji, peramah, sabar, jujur dan
berjiwa mulia. Malah, sejak kecil lagi sebelum
diutuskan sebagai Nabi dan Rasul, Baginda
sudah mempamerkan sifat jujur dan amanah
sehinggakan baginda mendapat kepercayaan
masyarakat Quraisy dan diberikan gelaran
‘al-Amin’. Kesemua perlakuan ini  diterapkan
Baginda sebagai ketua negara, pemimpin
masyarakat dan  ketua keluarga sehingga
orang bukan Islam sendiri terpaksa memperakui
kebenaran dan kejujurannya.

Ternyata Baginda SAW berjaya
menterjemahkan ilmu, iman dan amal dalam
mengatur hubungan dengan Allah SWT dan
bergaul mesra sesama makhluk. Ini bermakna,
sifat takwa kepada Allah SWT akan melahirkan
seorang manusia yang bertanggungjawab,
berintegriti tinggi dan berakhlak mulia antara
manusia, haiwan dan alam seluruhnya.
Seorang sahabat Baginda iaitu Hisyam bin Amir
RA pernah bertanya Sayyidatina Aisyah RA
mengenai akhlak Baginda SAW. Sayyidatina
Aisyah menjawab:

Akhlak Nabi SAW
adalah al-Quran.

(Riwayat Muslim)

Dalam urusan dakwah, Rasulullah berurusan
dengan pelbagai ragam, perangai dan sikap
manusia dalam usahanya untuk menyampaikan
seruan Islam. Ada yang menerima dengan
mudah dan tidak kurang juga mereka enggan
mendengar, malah melawan dengan pelbagai
tentangan secara fizikal dan emosi. Bayangkan
betapa sukarnya Baginda menghadapi
tentangan dari golongan musyrikin Makkah,
Ahli Kitab (Yahudi dan Kristian) dan golongan
munafiq di zamannya.

Walau bagaimana pun, Allah SWT seringkali
mendidik, memberi motivasi dan menyeru
Rasulullah SAW supaya sentiasa bertolak ansur
dengan mereka selain mendoakan mereka agar
beroleh hidayah. Pendekatan ini  menepati
firman Allah SWT,

Maafkanlah mereka (mengenai
kesalahan yang mereka lakukan
terhadapmu) dan pohonlah ampun
bagi mereka dan juga bermesyuaratlah
dengan mereka dalam urusan
(peperangan dan hal-hal keduniaan)
itu.  (Ali Imran: 159)

Kisah kehidupan Nabi Muhammad SAW ini
bukan hanya untuk dibaca atau didengarkan
saja setiap kali sambutan kelahiran Baginda,
tetapi untuk dijadikan contoh dalam kehidupan
kita. Bagi umat Islam yang mengaku sayangkan
Nabi SAW pastinya mereka akan mengikuti
kesemua ajaran yang dibawa Baginda SAW
secara menyeluruh sama ada merangkumi
perkara yang disuruh atau yang dilarang
Baginda SAW. Bahkan sentiasa mencintai
dan mengutamakan Baginda SAW berbanding
manusia keseluruhannya.

Inilah manifestasi kesempurnaan iman
sebagaimana sabda Nabi SAW:

Tidak sempurna keimanan kamu
sehingga aku ini lebih kamu cintai
berbanding kedua ibu bapamu, anak
pinak kamu dan seluruh manusia.
(al-Bukhari).

Oleh yang demikian, bersempena dengan
sambutan Maulidur Rasul SAW kali ini marilah
kita sama-sama beriltizam dengan sunnah Nabi
SAW, dari sekecil-kecil hingga sebesar-besar
urusan kehidupan dengan kadar daya upaya
masing-masing. Semoga kita memperolehi
kebaikan yang melimpah di dunia dan di akhirat.

6

MAULIDURRASUL SAW 1442H
Buletin KhasBuletin KhasBuletin Khas

SILSILAH
HANIF RASULULLAH SAW (KE ATAS)

Ibrahim AS

Khuzaimah

Murrah

Adnan

Nadhr

Qushay

Ismail AS

Kinanah

Kilab

Ma’ad

Malik

Abdi Manaf

Nizar

Fihr

Hasyim

Mudhar

Ghalib

Abdul Muthalib

Ilyas

Lu’ayy

Abdullah

Mudrikah

Ka’ab

Antara Adnan
dan Ismail AS

ada 30 generasi

Nasab Adnan berakhir
pada Sayyidina Isma’il

bin Ibrahim As

baka
Bani Kinanah

baka
Bani Hasyim

7

MAULIDURRASUL SAW 1442H
Buletin KhasBuletin KhasBuletin Khas

Dr. Zamihan Mat Zin al-Ghari
Penolong Pengarah Kanan, Bahagian Penerbitan

JAKIM

IBU BAPA
NABI SAW

AHLI SYURGA

Ada seorang lelaki pernah menuduh
ibu bapa Nabi SAW masuk neraka.
Apabila isu itu diajukan kepada Al-

Qadhi Abu Bakar al-‘Arabi al-Maliki lantas beliau
menjawab bahawa lelaki berkenaan dilaknat
oleh Allah SWT. Katanya:

Sesungguhnya mereka yang mencaci
Allah dan Rasul-Nya dilaknat oleh Allah di
dunia dan akhirat serta disediakan bagi
mereka azab yang hina. Dan tiadalah
perkara yang lebih menyakitkan Rasulullah
SAW selain menyatakan ayah Baginda
diazab di dalam neraka.

Para Ulama Ahli Sunnah Wal Jamaah
bersepakat dalam menjelaskan bahawa Ibu
bapa Baginda SAW terdiri dalam kalangan ahli
fatrah. Iaitu mereka yang hidup di zaman tidak
diutuskan Nabi AS. Kedua-dua mereka tidak
menyahut seruan dakwah kerana ketika itu
Nabi SAW masih dalam kandungan. Manakala
antara kerasulan Rasulullah SAW dengan Nabi
Isa AS mempunyai tempoh selama 500 tahun
tidak ada Nabi yang diutuskan. Maka mereka
dikenali sebagai generasi ahli fatrah. Walaupun
tidak sampai seruan dakwah tetapi mereka tidak
boleh dipersalahkan atas faktor berkenaan.

Firman Allah SWT:

Dan tiadalah Kami mengazabkan
sesiapa pun sebelum kami mengutuskan
seorang Rasul (untuk menerangkan yang
benar dan yang salah).  (QS: Al-Isra’, 15)

Imam Baijuri berkata:

Apabila kamu mengetahui bahawa ahli
fatrah adalah golongan yang terselamat
(di akhirat) menurut pendapat yang
terpilih, maka kamu juga akan mengetahui
bahawa kedua-dua ayahanda dan bonda
Rasulullah juga terselamat, disebabkan
mereka juga tergolong dalam kalangan
ahli fatrah. Bahkan semua nenek moyang
Rasulullah terselamat dan dihukumkan
sebagai generasi yang beriman dan
tiada seorang pun di antara mereka yang
(terjebak di dalam kancah) kekufuran,
kekotoran serta perkara-perkara yang
mengaibkan (menjatuhkan maruah) yang
dilakukan oleh kaum Arab Jahiliyyah.

KETURUNAN RASULULLAH
KETURUNAN TERPILIH NAN MULIA

Rasulullah SAW bersabda:

Sesungguhnya Allah telah menjadikan
makhluk, lalu Dia menjadikan aku dari
sebaik-baik makhluk, dari sebaik-baik
kurun. Kemudian Allah memilih qabilah-
qabilah, maka Dia memilih aku dari
sebaik-baik qabilah. Kemudian Dia
memilih keluarga, maka Dia menjadikan
aku dari sebaik-baik keluarga. Maka aku
adalah yang terbaik daripada kalangan
mereka pada diri dan juga keluarga.  (HR
Ahmad).

Rasulullah SAW bersabda:

Aku telah keluar daripada hasil nikah
dan bukan daripada keturunan yang
rosak, sedangkan aku adalah daripada
keturunan Adam sehingga telah dilahirkan
aku oleh Ibu dan Ayahku sedang aku tidak
pernah ditimpa sebarang perbuatan jahat
orang jahiliah.  (HR Abu Nuaim, al-Thabari
dan Ibn ‘Asakir).

Rasulullah SAW bersabda:

Allah sentiasa memindahkan aku dari
sulbi yang baik ke dalam rahim yang
bersih, suci dan memberi petunjuk.
Tidaklah tumbuh dua cabang kecuali aku
yang terbaik.  (HR Ibnu Asakir dan Ibnu
Abbas)

8

MAULIDURRASUL SAW 1442H
Buletin KhasBuletin KhasBuletin Khas

NASAB BAGINDA SUCI DARIPADA
SYIRIK

Jalur keturunan Baginda SAW sampai kepada
Nabi Ibrahim. Kesemuanya mengamalkan
agama Hanif yang menyembah Allah. Bukan
sahaja tidak dinodai zina, bahkan mereka dalam
kalangan mereka yang bersujud. Keimanan
nasab ini bukti makbulnya doa Nabi Ibrahim
yang bermunajat,

Wahai Tuhan kami! Jadikanlah kami
berdua (Nabi Ibrahim dan Nabi Ismail):
orang Islam (yang berserah diri) kepada-
Mu, dan jadikanlah daripada keturunan
kami: umat Islam (yang berserah diri)
kepadamu, dan tunjukkanlah kepada
kami syariat dan cara-cara ibadat kami,
dan terimalah taubat kami; sesungguhnya
Engkaulah Maha Penerima taubat, lagi
Maha Mengasihani.  (Al-Baqarah: 128).

Allah SWT berfirman:

Yang melihat pergerakan dirimu di
antara orang-orang yang sujud.  (QS:
Asy-Syu’ara’, 218- 219)

Sayyidina Ibn Abbas RA mentafsirkan firman
Allah ini sebagai perpindahan benih daripada
sulbi seorang Nabi ke sulbi Nabi seterusnya ke
dalam sulbi dari kalangan para Sajidiin (yang
sujud dan beriman kepada Allah).

Kadangkala, berlaku salah faham terhadap
hadis berikut:

Daripada Anas r.a. bahawa ada seorang
lelaki berkata: “Wahai Rasulallah, ayahku
berada di mana?” Nabi SAW menjawab: “Di
dalam neraka.” Apabila lelaki itu berpaling pergi,
Baginda SAW, memanggilnya lalu bersabda:
“Sesungguhnya ayahku dan ayahmu di dalam
neraka.” (HR Muslim)

Jawapan:

Lafaz ‘Ayah’ dalam hadis ini bermaksud ‘ayah
saudara’ Nabi SAW. Adat bangsa arab, kalimat
‘Abi’ yang bermakna ‘ayah’ di situ membawa
makna umum, ia tidak semestinya bermakna

bapa kandung. Boleh jadi ia bermaksud bapa
saudara. Kalimat yang paling tepat untuk ayah
kandung ialah ‘Walid.’

Kata-kata Nabi SAW ini bertujuan agar lelaki
tersebut lembut hati, tidak kembali murtad dan
tidak mengeluarkan kata-kata sumpahan dan
caci-maki terhadap Rasulullah SAW kerana
lelaki ‘Arabi terkenal dengan sikap degil dan
keras hati. Ia juga suatu strategi untuk menarik
lebih ramai kaum kerabatnya memeluk Islam.

Al-Quran merekodkan bahawa Nabi Ibrahim
AS pernah berdoa supaya ‘Abi’nya diampunkan,
tetapi dilarang oleh Allah. Namun, pada ayat
lain, Nabi Ibrahim berdoa supaya ‘Walid’nya
diampunkan, hal ini dibenarkan Allah. Perbezaan
dua keadaan ini menunjukkan ada perbezaan
antara makna ‘Abi’ untuk ayah saudara dengan
ayah kandung.

Sebelum menghembuskan nafas terakhir,
Sayyidatina Aminah sendiri pernah berwasiat
kepada Nabi Muhammad yang ketika itu berusia
5 tahun. Rasulullah sewaktu itu menemani
ibunya yang sedang sakit tenat. Ibunya berkata:

Semoga Allah memberkatimu dari
kecil, wahai anak dari ayahandanya
(Abdullah) yang ditaqdirkan mati, tetapi
telah terselamat dengan pertolongan
Allah Raja Yang Memberikan Nikmat, dia
telah ditebus pada keesokan paginya
ketika hendak disembelih dengan seratus
ekor unta yang mahal. Sekiranya benar
apa yang telah aku saksikan ketika tidur,
engkau akan diutuskan kepada sekalian
makhluk; dari sisi Tuhan Yang Mempunyai
Keagungan dan Kemuliaan; Engkau akan
diutuskan di Tanah Halal dan Haram;
diutuskan juga dengan kebenaran dan
Islam, agama datukmu Ibrahim yang
mulia, maka Allah telah menghalangmu
daripada mendekati berhala supaya
kamu tidak menyembahnya bersama
kaum Jahiliyyah.

Bersama kita renungkan jika Baginda SAW
merupakan manusia terpilih dan sebaik-baik
makhluk maka sudah tentu status ini turut
merangkumi ibu bapa Baginda SAW. Jika
makam yang menempatkan jasad Rasulullah
itu paling mulia di atas muka bumi maka mana
mungkin ibu bapa Baginda SAW dipandang hina
oleh Allah yang maha Bijaksana. Wallahualam.

ِب؟ قَاَل: ِف انلَّاِر.
َ
ْيَن أ

َ
نَّ رَُجًل قَاَل: يَا رَُسوَل اهلِل، أ

َ
أ

بَاَك ِف انلَّاِر
َ
ِب َوأ

َ
ا َقفَّ َدَعُه َفَقاَل: إِنِّ أ فَلَمَّ

9

MAULIDURRASUL SAW 1442H
Buletin KhasBuletin KhasBuletin Khas

SILSILAH
RASULULLAH SAW (KE BAWAH)

MUHAMMAD
RASULULLAH

KHADIJAH

SAWDAH AL QASIM

AISYAH ZAINAB ABDUL ‘ASH

UMAMAH

ABDULLAH

AL HASAN

AL HUSAIN

MUHASSIN

ZAINAB ABDULLAH BIN
JA’FAR

UMM KULTSUM
UMAR BIN

AL-KHATTAB

ZAID

RUQAYYAH

ALI

UTHMAN

ALI

HAFSHAH ABDULLAH

ZAINAB KH RUQAYYAH

HIND UMM KULTSUM

ZAINAB J FATIMAH

JUWAIRIYYAH

MARIAH (1) IBRAHIM

RAMLAH

SOFIYYAH

MAIMUNAH

ISTERI

ANAK

CUCU

MENANTU

SUAMI CUCU

10

MAULIDURRASUL SAW 1442H
Buletin KhasBuletin KhasBuletin Khas

BIOGRAFI UMMAHAT AL-MUKMININ
TAHUN

KELAHIRAN
TAHUN
WAFAT

TEMPOH
USIA

USIA
SAAT

MENIKAH

TAHUN
PERNIKAHAN

USIA
RUMAH
TANGGA

USIA
SAAT
NABI

WAFAT

SUKU
ASAL

STATUS
SEBELUM
DIKAHWINI

ANAK
BERSAMA

NABI

KHADIJAH BINTI KHUWAILID RA

68 SH 3 SH 65 Tahun 40 Tahun 28 SH 25 tahun

Wafat
sebelum

Nabi
SAW

Quraisy
Janda
2 kali,
4 anak

6 anak,
2 anak

meninggal
sejak kecil

SAUDAH BINTI ZUM’AH RA

Tidak
diketahui 54 H Tidak

diketahui 50 Tahun 3 SH 14 Tahun Tidak
diketahui Quraisy Janda,

4-5 anak -

AISYAH BINTI ABU BAKAR RA

7 SH 58 H 65 Tahun 9 Tahun 2 H 9 Tahun 18 Tahun Quraisy Perawan -

HAFSAH BINTI UMAR RA

18 SH 45 H 63 Tahun 21 Tahun 3 H 8 Tahun 29 Tahun Quraisy Janda -

ZAINAB BINTI KHUZAIMAH RA

26 SH 4 H 30 Tahun 29 Tahun 3 H 8 Bulan

Wafat
sebelum

Nabi
SAW

Quraisy Janda 2
kali -

UMMU SALAMAH BINTI ABU UMAYYAH RA

24 SH 61 H 85 Tahun 28 Tahun 4 H 7 Tahun 35 Tahun Quraisy
Janda 2

kali,
4 anak

-

ZAINAB BINTI JAHSY RA

32 SH 21 H 53 Tahun 38 Tahun 5 H 6 Tahun 43 Tahun Quraisy Janda -

JUWAIRIYAH BINTI AL-HARITS RA

14 SH 56 H 70 Tahun 19 Tahun 5 H 6 Tahun 25 Tahun
Yahudi
Bani

Mustaliq
Janda -

SOFIYYAH BINTI HUYAY RA

9 SH 50 H 59 Tahun 16 Tahun 7 H 4 Tahun 20 Tahun
Yahudi
Bani
Nadir

Janda 2
kali -

RAMLAH BINTI ABU SUFYAN RA

25 SH 44 H 69 Tahun 32 Tahun 7 H 4 Tahun 36 Tahun Quraisy Janda -

MAIMUNAH BINTI AL-HARITS RA

29 SH 51 H 80 Tahun 36 Tahun 7 H 4 Tahun 40 Tahun Quraisy Janda -

HAMBA

MARIYAH AL-QIBTHIYAH RA

Tidak
diketahui 16 H Tidak

diketahui
Tidak

diketahui 19 SH Tidak
diketahui

Tidak
diketahui

Qibti,
Romawi Hadiah 1 anak

11

MAULIDURRASUL SAW 1442H
Buletin KhasBuletin KhasBuletin Khas

10 SAHABAT DIJANJIKAN SYURGA

NAMA PENUH GELARAN TAHUN
KELAHIRAN

TEMPAT
LAHIR

TAHUN
WAFAT

TEMPAT
WAFAT

TEMPOH
USIA

UMUR
KETIKA

MEMELUK
ISLAM

KETURUNAN

ABU BAKAR AS-SIDDIQ RA
Abdullah bin Abi

Quhafah As-Siddiq 572 M Mekah 13 H Madinah 63 Tahun 38 Tahun Bani Tamim

UMAR AL-KHATTAB RA
Umar bin Al-Khattab
bin Nufail bin Abdul

Uzza
Al-Faruq 584 M Mekah 23 H Madinah 63 Tahun 33 Tahun Bani Adi

UTHMAN BIN AFFAN RA
Uthman bin Affan

bin Al-As Zu Nur Ain 576 M Mekah 35 H Madinah 82 Tahun 35 Tahun Bani Umaiyah

ALI BIN ABI TALIB RA

Ali bin Abi Talib bin
Abdul Muttalib

Abu
Al-Hassan,
Abu Thurab

601 M Mekah 40 H Kufah 63 Tahun 10 Tahun Bani Hasyim

AL-ZUBAIR BIN AL-AWWAM RA

Zubair bin
Al-Awwam

Abu
Abdillah,
Hawari

Rasulullah

650 M Mekah 36 H Mesir 66 atau 67
Tahun 15 Tahun Bani Asad

ABU UBAIDAH AL-JARRAH RA
Amir bin Abdullah
bin Al-Jarrah bin

Hilal Al-Fihri
Al-Quraisy

Abu
Ubaidah
Al-Jarrah

Sekitar
585 M Mekah 18 H Syam 58 Tahun 27 Tahun Bani Al-Harith

bin Fihr

TALHAH BIN UBAIDILLAH RA
Talhah bin

Ubaidillah bin
Uthman

Abu
Muhammad 597 M Mekah 36 H Mesir 64 Tahun 16 Tahun Bani Tamim

SA’AD BIN ABI WAQAS RA
Sa’ad bin Malik

bin Uhaid bin Abd
Manaf Az-Zuhri

Faris
Al-Islam 600 M Mekah 55 H Madinah 80 Tahun 17 Tahun Bani Zuhrah

ABDUL RAHMAN BIN AUF RA

Abdul Rahman bin
Auf bi Abdul Auf bin

Al-Harith

Abdul
Rahman bin

Auf 580 M Mekah 32 H Madinah 74 Tahun 30 Tahun Bani Zuhrah

SAID BIN ZAID RA
Said bin Zaid bin
Amr bin Nufail bin

Abdul Uzza
Al-Adawi

Said bin
Zaid 601 M Mekah 51 H Madinah 70 Tahun 13 Tahun Bani Adi

BILAL BIN RABAH RA

Bilal bin Rabah Muazzin
Rasulullah 573 M Mekah 20 H Syam 69 Tahun 37 Tahun Bani Jumah

12

MAULIDURRASUL SAW 1442H
Buletin KhasBuletin KhasBuletin Khas

ATHAR NABAWI
Barang Peninggalan Nabi Muhammad SAW

Baju Rasulullah SAW

Pedang Rasulullah SAW

Gagang Pedang Hatf Rasulullah SAW Sandal atau selipar Rasulullah SAW

Bahagian dari baju Rasulullah SAW Jubah Rasulullah SAW

13

MAULIDURRASUL SAW 1442H
Buletin KhasBuletin KhasBuletin Khas

14

MAULIDURRASUL SAW 1442H
Buletin KhasBuletin KhasBuletin Khas

Kunci Kaabah zaman Rasulullah SAW

Butiran pasir yang diambil
dari Makam Nabi SAW

Beberapa Helai Rambut Nabi SAW

Bekas Kotak Gigi
Rasulullah SAW

Surat Nabi SAW kepada
Raja Najjashi, Raja Habsyah

Surat Nabi SAW kepada
rakyat Oman, Arab Selatan

Surat Nabi SAW kepada
Kaisar Romawi abad ke-7

Surat Nabi SAW kepada
Raja Hercules

Tongkat Rasulullah SAW

Bendera Rasulullah SAW

Helai Janggut Rasulullah SAW

Rida’ Rasulullah SAW

Serban Rasulullah SAW

Topi Besi Rasulullah SAW

Gigi Rasulullah SAW

Cap Surat Rasulullah SAW Mangkuk Tempat Minum Rasulullah SAW

Busur panah Rasulullah SAW

Tapak Kaki Rasulullah SAW

Baju Zirah Perang
Rasulullah SAW

15

MAULIDURRASUL SAW 1442H
Buletin KhasBuletin KhasBuletin Khas

1  AMANAH

 Daripada Abu Sa’id al-Khudri RA bahawa
Rasulullah SAW bersabda: “Peniaga yang
amanah lagi benar bersama para Nabi,
Siddiqin, Syuhada dan orang soleh.”

Hadis ini diriwayatkan oleh al-Tirmizi dalam
al-Sunan hlm 515 jld 3 dan al-Hakim dalam
al-Mustadrak hlm 6 jld 2.

2  KELEBIHAN BEKERJA

Daripada Abu Hurairah RA berkata bahawa
Rasulullah SAW:

Siapa yang mencari dunia yang
halal untuk menjauhkan diri daripada
meminta-minta, dan berusaha untuk
keluarganya dan untuk berbaik
dengan jirannya maka dia akan
dibangkitkan oleh Allah pada hari
Kiamat dalam keadaan mukanya
bagaikan bulan purnama. Dan
barangsiapa yang mencari dunia halal
untuk memperbanyak, berbangga dan
sombong, akan bertemu dengan Allah
pada hari kiamat dalam keadaan Allah
murka padanya.

Hadis ini diriwayatkan oleh Abu Laith al-
Samarqandi di dalam Tanbih al-Ghafilin,
Bab 61, Ibn Abi Syaibah hlm 16 jld 7, Abu
Nuaim dalam Hilyah al-Auliya’ hlm 110 jld 3
dan Musnad Ahmad hlm 436 jld 2.

3  TEKUN DAN DEDIKASI DALAM
PEKERJAAN

Daripada Aisyah RA bahawa Rasulullah
SAW bersabda:

Sesungguhnya Allah mencintai
seseorang yang apabila ia mengerjakan
sesuatu kerja, ia laksanakan dengan
cemerlang.

Hadis ini diriwayatkan oleh Abu Ya’la al-
Tabrani dalam al-Khabir.

4  BERAKHLAK MULIA

Daripada Abu Zar RA bahawa Rasulullah
SAW bersabda:

Bertakwalah kepada Allah di mana
saja kamu berada. Dan ikutilah
kejahatan dengan mengerjakan
kebaikan, nescaya kebaikan dapat
menghapuskan kejahatan berkenaan.
Dan berakhlaklah kepada manusia
dengan akhlak yang baik.

Hadis ini diriwayatkan oleh Imam Ahmad
dalam al-Musnad hlm 153 jld 5, al-Tirmizi
dalam al Sunan hlm 355 jld 4. Beliau
berkata: “Hadis ini hadis hasan sahih.”

Al-Hakim dalam al-Mustadrak hlm 54 jld 1
dan al-Baihaqi dalam Syu’ab al-Iman hlm
245 jld 6. Hadis ini sahih dengan jalan-jalan
dan syawahidnya.

5  MEMELIHARA WAKTU DENGAN
IMAN DAN AMAL

Daripada Ibn Abbas RA berkata bahawa
Nabi SAW bersabda:

Dua nikmat yang kebanyakan
manusia rugi (kecewa) dalam menerima
keduanya iaitu nikmat sihat dan waktu
lapang.

Hadis ini diriwayatkan oleh Imam al-Bukhari
bernombor 6412, Imam Ahmad dalam
Musnadnya 344 jld 1, al-Tirmizi dalam
kitab al-Zuhud bernombor 2304, Ibn Majah
dalam al-Zuhd 4170 dan al-Baihaqi dalam
al-Sunan hlm 370 jld 3.

10 HADIS
BERKAITAN
INTEGRITI
NABI SAW

Dr. Mohd Izwan Md Yusof
Penolong Pengarah Kanan, Bahagian
Keluarga, Sosial dan Komuniti JAKIM

16

MAULIDURRASUL SAW 1442H
Buletin KhasBuletin KhasBuletin Khas

6  ISTIQAMAH

Daripada Abi’ Amrah Sufyan bin Abdillah
RA katanya: Aku bertanya: “Hai Rasulullah,
ajarlah kepadaku berkenaan Islam satu
perkataan yang yang baik yang mana
aku tidak perlu bertanya seseorangpun
selainmu. “Sabdanya: “Katakanlah:
Aku beriman dengan Allah kemudian
beristiqamahlah.”

Hadis ini diriwayatkan oleh Imam Muslim,
al-Baihaqi dalam al-Sunan hlm 76 jld 1,
Ahmad dalam Musnadnya hlm 371 jld 5,
dan al-Daraqutni dalam al-Sunan hlm 45 jld
3.

7  MENJAUHI SIFAT MALAS

Daripada Anas bin Malik RA daripada
Rasulullah SAW pernah melafazkan dalam
doanya:

Ya Allah, aku berlindung kepada-Mu
daripada keluh kesah dan dukacita,
aku berlindung kepada-Mu daripada
kelemahan dan kemalasan, aku
berlindung kepada-Mu daripada rasa
penakut dan kikir, dan aku berlindung
kepada-Mu daripada bebanan hutang
dan penindasan.

Hadis sahih ini diriwayatkan oleh Imam
Ahmad dalam musnad hlm 113 jld 3, al-
Bukhari dalam Sahihnya bernombor 2823,
Muslim dalam Sahihnya bernombor 2706,
Abu Daud dalam al-Sunnan hlm 189 jld 2,
dan al-Nasa’ie hlm 649 jld 4.

8  CONTOH YANG BAIK

Daripada Ibn Umar RA Rasulullah SAW
bersabda:

Sesungguhnya Allah Ta’ala mempunyai
hamba-hamba yang mengkhususkan
mereka untuk menunaikan keperluan
hajat manusia. Mereka bersegera
kepada golongan ini untuk meminta
bantuan. Mereka itulah golongan yang
aman dan terlepas daripada azab
Allah.

Hadis ini diriwayatkan oleh al-Tabarani
dalam Mu’jam al-Kabir hlm 358 jld 12 no
13334, Abu Nu’aim dalam al-Hilyah hlm
225 jld 3 dan Ibn Abi’ Adi dalam al-Kamil
hlm 190 jld 4.

9  IKHLAS

Daripada Amir al-Mukiminin Abi Hafs
Sayyidina Umar bin al-Khattab RA katanya,
aku mendengar Rasulullah SAW:

Sesungguhnya setiap amalan
berdasarkan niat dan sesungguhnya
setiap orang mengikut yang dia
niatkan. Maka sesiapa yang berhijrah
kepada Allah dan Rasul-Nya maka
hijrahnya kepada Allah dan Rasul-Nya.
Dan barangsiapa yang berhijrah kerana
dunia untuk dia memperolehinya atau
perempuan untuk dikahwininya, maka
hijrahnya itu mengikut apa yang dia
hijrah kepadanya.

Hadis sahih ini diriwayatkan oleh Imam al-
Bukhari dalam permulaan kitab Sahihnya,
Muslim 1907, Abu Daud 2201, al-Tirmizi
1646, Ibn Majah 4227, al-Nasa’i 1/59-60,
Imam Ahmad dalam al-Musnad 1/25 dan
43, al-Daraqutni, Ibn Hibban dan Al-Baihaqi.

10  MEMUDAHKAN

Daripada Anas bin Malik RA bahawa Nabi
SAW bersabda:

Permudahkanlah dan jangan
menyusahkan dan berilah berita
gembira dan jangan menakutkan
manusia.

Hadis ini diriwayatkan oleh Imam al-Bukhari
dalam al-Sahih hlm 196 jld 1) bernombor
(69) dan Muslim dalam Sahihnya hlm 1359
jld 3 bernombor (1734).

17

MAULIDURRASUL SAW 1442H
Buletin KhasBuletin KhasBuletin Khas

1. Melaksanakan perintah Allah SWT.
2. Bersamaan dengan selawat Allah kepada

Rasulullah SAW.
3. Bersamaan dengan selawat para Malaikat.
4. Mendapat ganjaran sepuluh kali selawat

daripada Allah atas setiap kali selawat yang
diucapkan.

5. Dikurniakan oleh Allah sepuluh darjat atas tiap-
tiap satu selawat.

6. Dituliskan oleh Malaikat sepuluh kebaikan atas
setiap selawat.

7. Dihapuskan oleh Allah sepuluh kejahatan atas
setiap selawat.

8. Segala doa akan diperkenankan oleh Allah.
9. Mendapat syafaat daripada Rasulullah SAW.
10. Mendapat keampunan Allah serta akan ditutup

segala keaiban.
11. Allah akan menutupi segala perasaan dukacita.
12. Dikurniakan maqam hampir kepada Rasulullah

SAW.
13. Mendapat darjat al-Sidq.
14. Ditunaikan segala hajat.
15. Salam sejahtera pada hari kiamat.
16. Allah dan para Malaikat akan berselawat ke atas

individu yang berselawat.
17. Mendapat khabar gembira daripada Allah

dengan balasan syurga.
18. Salam sejahtera pada huru-hara hari kiamat.
19. Rasulullah SAW akan menjawab secara

langsung ke atas setiap selawat yang dilafazkan.
20. Mudah mengingat semula perkara-perkara yang

lupa.
21. Mendapat kedudukan yang baik pada hari

kiamat serta tidak akan kecewa pada hari itu.
 Tidak akan merasai fakir.
22. Terpelihara daripada dihinggapi sifat bakhil.
23. Mendapat kesejahteraan daripada doa

Rasulullah SAW kepada yang berselawat.
24. Selawat akan menjemput setiap pengucapanya

ke jalan syurga.
25. Menjauhkan seseorang itu daripada terlibat

dalam majlis-majlis yang tidak disebut padanya
nama Allah dan Rasul-Nya atau daripada majlis-
majlis lagha.

26. Berselawat menyempurnakan kalam pujian
Allah apabila disebut (di dalam doa), maka akan
disambut selepas itu dengan kalimah selawat ke
atas Nabi Muhammad SAW.

27. Selamat melintasi titian Sirat al-Mustaqim pada
hari kiamat.

28. Disambut oleh Allah pada hari kiamat dengan
kata-kata pujian yang lunak.

29. Mendapat balasan rahmat yang luas daripada
Allah SWT.

30. Mendapat keberkatan daripada Allah.
31. Mendapat kesempurnaan iman.
32. Kasih dan cinta kepada Rasulullah SAW.
33. Mendapat hidayah Allah dan dikurniakan hati

yang sentiasa hidup mengingati Allah.
34. Setiap selawat yang dibaca akan dibentangkan

di hadapan Rasulullah SAW secara langsung.
35. Teguh pendirian dengan kebenaran.
36. Berselawat bererti kita menggunakan

sebahagian hak-hak Rasulullah SAW ke atas
diri kita.

37. Berselawat bermaksud mensyukuri nikmat
Allah yang mengurniakan dan mengutuskan
Rasulullah SAW kepada kita.

38. Berselawat juga bererti zikrullah, bersyukur
serta mengikut segala nikmat yang dikurniakan
oleh Allah SWT.

39. Berselawat bererti melengkapkan pengertian
berdoa dan memohon kepada Allah, ke atas
Rasulullah SAW dan kepada diri sendiri.

40. Antara kelebihan yang paling hebat kepada
setiap individu ialah akan terjelma gambaran
Rasulullah SAW di dalam jiwanya.

41. Dikurniakan oleh Allah maqam seorang Syeikh
dan Murabbi.

42. Mendapat kebahagiaan dan ketenangan hidup
di dunia dan akhirat.

KE ATAS NABI MUHAMMAD SAW
KELEBIHAN BERSELAWAT

Imam Al-Sheikh Abdul Kadir Al-Jailani Al-Hasani RHM pernah menyatakan tentang kelebihan
berselawat ke atas Nabi Muhammad SAW di dalam kitabnya al-Safinah al-Qadiriyyah. Beliau
meriwayatkan daripada Ibn Farhun yang berkata: “Berselawat kepada Nabi Muhammad SAW

itu mempunyai empat puluh dua kelebihan.” Hal ini tertulis di dalam kitabnya Hadaiq al-Anwar’
iaitu:

“ امهللّ صل وسلم وبارك ىلع سيدنا ”
حممد وىلع اهل وصحبه امجعني

42Dr. Khairul Anwar Mustafa
Penolong Pengarah Kanan, Bahagian Pengurusan Halal, JAKIM

18

MAULIDURRASUL SAW 1442H
Buletin KhasBuletin KhasBuletin Khas

B erita hebat keputeraan Nabi SAW
bukannya satu mitos atau rahsia
terpendam. Malah ia telah diwahyukan

oleh Allah melalui kitab-kitab terdahulu seperti
Zabur, Taurat, Injil, Suhuf Ibrahim dan melalui
lisan para Nabi-nabi AS yang diutuskan sebelum
Baginda SAW.

Kisah hebat ini tidak mampu difahami secara
hakiki melalui kaca mata penelitian dan manhaj
sejarah semata-mata. Tetapi keunikannya
mampu diselami dengan mempelajari,
mengkaji dan menghayati sirah Baginda SAW
secara holistik. Antara keajaiban yang berlaku
mengiringi keputeraan Baginda Nabi SAW ialah:

1. Terpancar Nur yang menyinari
Timur dan Barat

Pada hari Isnin menghampiri subuh pada detik
12 Rabiul Awwal, 50 hari selepas kekalahan
tentera bergajah Abrahah bersamaan 29hb
Ogos 580 Masihi maka lahirlah seorang bayi
yang mulia di perkampungan Bani Hasyim. (Dr.
Ali Muhammad Muhammad al-Thalabi, 2001,
al-Sirah al-Nabawiyyah Ardh Waqa’ie Wa Tahlil
Ahdath, hlm 56).

Sewaktu Baginda SAW dilahirkan, maka
terpancar Nur yang menyinari Timur dan
Barat. Taktala Jibril AS memotong tali pusat
Baginda SAW dari ibunya, kemaluannya
sudah dikhatankan dan dalam keadaan beliau
mengangkat jari telunjuknya ke langit seolah-
olah mengagungkan kebesaran Allah SWT.
(Prof. Dr. Sheikh Abd al-Halim Mahmud,1990,
Muhammad Rasulullah SAW, Dar al-Kitab al-
Misr: Kaherah, hlm 81)

Bondanya Aminah binti Wahhab Ketika
menceritakan detik indah keputeraan Baginda
SAW berkata: “Ketika aku melahirkannya maka
keluarlah nur yang memancar hingga ke kawasan
antara timur dan barat. Nurnya menerangi
istana di Syam dan barisan kedainya sehingga
dapat dilihat leher unta di Busra.” (Abu al-Farj
Nur al-Din Ali bin Ibrahim Ahmad al- Halabi,
2002, Sirah al-Halabiyyah) Lantaran kebebatan
nurnya yang terpancar, maka sesetengah ulama

menamakan bulan Rabiul Awwal sebagai bulan
Rabiul Anwar yang bermaksud Rabi’ yang
bercahaya. (Abu Bakar al-Jazairi, 2004, Haza
al-Habib Muhammad Ya Muhib, Dar la-Hadith:
Kaherah, hlm 52).

2. Runtuh singgahsana Raja Parsi

Aura keputeraan Nabi SAW yang terpancar
turut menggoncangkan dan meruntuhkan
singgahsana indah dan teguh yang dibina Anu
Syarwan Maharaja Parsi. Runtuhnya bukan
kerana struktur binaan yang rosak, bahkan Allah
SWT ingin menzahirkan tanda-tanda kelahiran
Nabi SAW yang nyata di muka bumi. (al-Halabi,
hlm 105).

3. Api sembahan Parsi terpadam

Pada malam keputeraan Baginda SAW semua
api yang disembah di rumah ibadat di Negara
Parsi terpadam. Walhal kawasan berkenaan
terlalu panas disebabkan pancaran api
sembahan mereka pada sesuatu masa. (al-
Halabiy,hlm 106) Api sembahan berkenaan turut
dijaga rapi dan tidak pernah sesekali terpadam
atau malap. (Mohd Sofwan Amrullah, 1999,
Terjemahan Berzanji Lengkap, Pustaka Ilmu:
Batu Caves, Selangor).

4. Tasik Sawah Wadi Samawah berair

Di Antara keajaiban malam keputeraan Nabi SAW
juga ialah melimpahnya air tasik Sawah yang
terletak di antara Hamazan dan Qum, Iran yang
kekeringan sebelumnya kerana terputus sumber
air di bahagian hulunya sehingga ke padang
pasir berhampiran. Demikianlah Allah SWT
memanifestasikan kehebatan dan keberkatan
yang dilimpahkanNya ke atas Nabi SAW sebagai
rahmat bagi sekalian alam. Situasi sama dialami
dan disaksikan oleh ibu susuan Baginda SAW
Halimatus Saadiah. Kehidupan keluarganya
dalam keadaan miskin dan kemarau teruk
bertukar bahagia dengan limpahan keberkatan
yang tidak terhitung. Kawasan rumput yang
kekeringan tetiba bertukar menjadi hijau segar.

KEAJAIBAN MAULIDUR RASUL SAW
Dr. Saadi Awang

Penolong Pengarah Kanan, Bahagian Pendidikan, JAKIM

19

MAULIDURRASUL SAW 1442H
Buletin KhasBuletin KhasBuletin Khas

Manakala binatang peliharaan mereka seperti
kambing dan unta mengeluarkan susu tanpa
henti tatkala Nabi Muhammad SAW berada di
bawah jagaannya.

5. Terbit bintang Nabi Muhammad
SAW

Pada malam keputeraan Nabi SAW terbit satu
bintang menandakan Baginda SAW sebagai
Rasul akhir zaman yang ditunggu-tunggu.

Ibn Hisyam menjelaskan: “Hassan bin Tsabit
berkata: Demi Allah SWT ketika aku berumur
antara tujuh atau lapan tahun aku mengingati
apa yang aku dengar. Ketika aku mendengar
seorang pendita Yahudi melaungkan suaranya
di suatu tempat yang tinggi di Madinah: Wahai
semua Yahudi!.. maka berhimpunlah mereka.
Lalu mereka berkata: Apakah semua ini? Pendita
Yahudi itu berkata: Telah muncul semalam
bintang Ahmad yang menunjukkan bahawa dia
telah dilahirkan.” (Ibn Hisyam, 1998, al-Sirah al-
Nabawiyyah, Dar al-Fikr: Beirut, jld 1, hlm 135)

Imam Ibn Katsir menyifatkan bahawa bintang
merah yang terbit di sudut langit merupakan
satu tanda yang khusus kelahiran seorang Nabi
yang terakhir. (Ibn Katsir, 1993, al-Bidayah Wa
al-Nihayah, Dar al-Ihya Turath al-Arabi: Beirut,
jld 2, hlm 327) Sebenarnya panggilan nama
Ahmad oleh orang Yahudi di atas adalah merujuk
kepada Nabi Muhammad SAW sebagaimana
yang termaktub di dalam kitab Zabur, Taurat
dan Injil. (Muhammad Yusof al-Kandahlawi,
1993, Hayat al-Sahabah, Maktabah al-Thaqafi:
Kaherah, jld 1, hlm 33)

Manakala nama Muhammad SAW dan
Ahmad pula disebut secara rasmi dan meluas
di dalam al-Quran al-Karim. Hakikatnya nama
Ahmad dan Muhammad SAW merujuk kepada
peribadi yang satu sahaja.

6. Iblis meraung dan meratap

Imam Ibn Katsir menjelaskan: “Sesungguhnya
iblis yang dilaknat meratap sebanyak empat
kali ratapan. Iaitu ketika dia dilaknat, ketika
diturunkan dari syurga, ketika dilahirkan Nabi
SAW dan ketika turunnya surah al-Fatihah.” (Ibn
Katsir, 1993, al-Biadayah Wa al-Nihayah, Dar
al-Ihya Turath al-Arabi: Beirut, jld 2, hlm 326)

Kesimpulannya, keputeraan Baginda Nabi
SAW menyaksikan kepada kita pelbagai perkara
menakjubkan berlaku sesuai dengan kedudukan
dan ketinggian martabat Baginda SAW sebagai
makhluk paling mulia, detik paling bersejarah
dan rahmat bagi sekalian alam. Maka benarlah
firman Allah SWT:

“Tidak kami utuskan Dikau (Wahai
Muhammad) melainkan untuk menjadi

rahmat bagi sekalian alam.”
(Surah al-Anbiyaa’, 107)

20

MAULIDURRASUL SAW 1442H
Buletin KhasBuletin KhasBuletin Khas